Държавен вестник, бр. 47, 2011 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  47
работи предимно в учебни и компютърни ка­
бинети, а при провеждане на практическата 
подготовка – в учебни кабинети и по-рядко 
на открито (полигони, учебни плацове и 
стрелбища). При участие в полеви занятия по 
огнева и тактическа подготовка, при участие 
в операции по поддържане на мира, както и 
при работа в бойни условия рискът за здравето 
и сигурността е много висок. При рутинното 
изпълнение на определените му задължения в 
канцеларии, регистратури, кабинети и други 
риск за живота и здравето няма. 
В работата си сержантът (старшината за Во­
енноморските сили) – администратор, използва: 
 – работна документация – закони, правил­
ници, наредби, инструкции, заповеди, настав­
ления, учебни планове и програми за бойна 
подготовка, планове за занятия, документи, 
отчитащи движението на използваните мате­
риални средства;
 – компютърна, изчислителна и комуника­
ционна техника, автоматизирани системи за 
управление;
 – офис техника, инструменти за подвързване 
и оформление на документи и др.;
 – зачисленото му въоръжение, бойна и 
транспортна техника;
 – бойни припаси и имитационни средства, 
горивно-смазочни материали; 
 – униформено облекло и снаряжение; 
индивидуални средства за защита; средства 
за противохимическа и биологическа защита.
2.2. Възможности за продължаване на про­
фесионалното обучение
Придобилият четвърта степен на професио­
нална квалификация по професията „Сержант 
(Старшина за Военноморските сили) – адми­
нистратор“ може да продължи обучението си 
за придобиване на професионална квалифи­
кация по друга професия от професионално 
направление „Военно дело и отбрана“, като 
обучението по общата задължителна и част 
от специфичната професионална подготовка 
се зачита в съответствие с учебния план за 
даденото обучение.
Той може да продължи обучението си в 
курсове за професионална квалификация или 
в целеви курсове и да получи възможност за 
присвояване на звание „сержант“ („старшина 
I степен“), „старши сержант“ („главен старши­
на“), „старшина“ („мичман“), които му дават 
право да бъде назначен на длъжности съответно 
заместник-командир на взвод, главен сержант 
(флагмански старшина) на батальон (дивизион), 
полк, база, бригада (военноморска база) и др.
2.3. Възможности за професионална реали­
зация съгласно Националната класификация на 
професиите и длъжностите (НКПД), утвърдена 
със заповеди на министъра на труда и соци­
алната политика № 742 от 27.12.2005 г.; № 416 
от 08.06.2006 г.; № 884 от 07.11.2006 г.; № 969 
от 28.12.2007 г.; № РД-01/1114 от 30.12.2008 г., 
Заповед № РД-01/1082 от 30.12.2009 г., Заповед 
№ РД-01-514 от 12.07.2010 г.
Придобилият четвърта степен на професио­
нална квалификация по професията „Сержант 
(Старшина за Военноморските сили) – адми­
нистратор“ може да постъпи на работа във 
Въоръжените сили на Република България и в 
структурите на пряко подчинение на министъра 
на отбраната на длъжност, съответстваща на 
военното му звание. 
Лицата, придобили четвърта степен на 
професионална квалификация по професия­
та „Сержант (Старшина за Военноморските 
сили) – администратор“, могат да заемат след­
ните длъжности: 3431-3001 Административен 
секретар; 3431-3002 Координатор; 3431-3003 
Асистент, кореспонденция; 4113-2002 Оператор, 
въвеждане на данни в компютър; 4114-2001 
Оператор, изчислителна машина; 4114-2002 
Оператор, компютър; 4114-2003 Оператор, 
машина за прехвърляне на данни; 4143-2005 
Деловодител; 4191-2001 Архивист (офис); 4191-
3018 Завеждащ регистратура за класифицирана 
информация; 4191-3019 Завеждащ регистратура 
за некласифицирана информация; 4191-3021 
Завеждащ регистратура за криптографски сред­
ства и материали. 
3. Цели на обучението
3.1. Цели на обучението по общата задъл­
жителна професионална подготовка – единна 
за всички професионални направления
След завършване на обучението по профе­
сията обучаваният трябва да:
 – познава и използва личните предпазни 
средства, спазва основните правила за здраво­
словни и безопасни условия на труд и опазване 
на околната среда при работа с оборудване, 
въоръжение и друга техника;
 – осъществява ефективна комуникация при 
изпълнение на трудовата си дейност в работен 
екип – умее да формулира проблеми, задава 
въпроси, прави отчет за извършената работа, 
предава и получава информация по йерархи­
чен ред, поддържа обратна връзка, дава ясни 
и смислени разпореждания, изготвя писмени 
доклади, рапорти и отчети;
 – познава икономическите условия и пра­
вила за реализиране на доставки – проучване, 
снабдяване и отчитане на материалните сред­
ства в армията;
 – познава и спазва изискванията на основ­
ните нормативни документи в Министерството 
на отбраната – закони, правилници, наредби, 
инструкции, заповеди, устави, наставления и 
други;
 – съдейства за изпълнение на служебните 
задължения, отговорностите и правата на во­
еннослужещите; 
 – познава правата и задълженията си като 
участник в трудовия процес;